User:Marton.szollosi/sandbox

Kontur Andras

A legújabb szobrászgeneráció egyik legtehetségesebb képviselője, az 1973-ban született

Kontur András a budapesti Kőfaragási és Kőszobrászati Szakközépiskolában végzett

középfokú tanulmányokat, és további kőszobrászati stúdiumokat és gyakorlatozásokat

követően, már az ezredforduló után iratkozott be a budapesti Magyar Képzőművészeti

Egyetemre, ahol 2008-ban kapta meg szobrászdiplomáját. Két kitűnő mestere volt: Farkas

Ádám és Karmó Zoltán. A 2009-ben Budapesten, a Múzsa Galériában és 2010-ben

Sopronban, a Körmendi Galériában rendezett önálló kiállításán az egyetemi tanulmányok alatt

született műveket – köztük diplomamunkájának két szobrát –, és az azóta eltelt, meglehetősen

rövid idő alatt készített alkotásokat, a gyönyörű kövekbe faragott szobrait tárta közönség

elé. Művei szinte sugározzák a magas fokú szakmai igényességet és mesterségbeli tudást,

magukba foglalják a tökéletességre törő kivitelezés szándékának indítékait: a Kontur-szobor

mindig gondosan mérlegelt és precízen kivitelezett, finomságaiban és durvaságaiban is

megtervezettséget feltételező, tudatosan megmunkált kompozíció.